cyanic-selkie/wikianc huggingface dataset:
Λούκας Λεκάβιτσιους
Εθνική ομάδα
Ο Λιθουανός πόιντ γκαρντ είναι μέλος των Εθνικών Ομάδων της Λιθουανίας από νεαρή ηλικία. Το 2010 κατέκτησε το ασημένιο μετάλλιο με την Εθνική Παίδων στο Ευρωμπάσκετ, ενώ ακολούθησαν το ασημένιο στο Ευρωμπάσκετ Εφήβων το 2012 καθώς και το χάλκινο στο Παγκόσμιο Πρωτάθλημα Νέων το 2013.
Από το 2015 ο Λεκάβιτσιους είναι μέλος της Εθνικής Ανδρών της χώρας. Το 2015 αγωνίστηκε στο Ευρωμπάσκετ της Γαλλίας, όπου πανηγύρισε την κατάκτηση του ασημένιου μεταλλίου. Έχασε το Ευρωμπάσκετ 2017, λόγω τραυματισμού. Επίσης ήταν παρών στο Παγκόσμιο Κύπελλο 2019, στο οποίο μέτρησε κατά μέσο όρο 13.0 πόντους, με 65% ευστοχία, 1.8 ασίστ, 1.0 κλέψιμο. Αγωνίστηκε στο Ευρωμπάσκετ 2022, όπου η Λιθουανία έφτασε μέχρι τους 16, αφού αποκλείστηκε από την Ισπανία.
Συλλογικοί
Ζάλγκιρις Κάουνας
Παναθηναϊκός
Εξωτερικοί σύνδεσμοι
Κατηγορία:Λιθουανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Εθνικής Λιθουανίας Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές λιθουανικών συλλόγων Κατηγορία:Καλαθοσφαιριστές Πρωταθλήματος Λιθουανίας Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Παγκοσμίου Κυπέλλου 2019
Ιωάννης Νικολίτσας
Ο Ιωάννης Νικολίτσας του Αθανασίου (1889- 1966) ήταν Έλληνας γιατρός και πολιτικός.
Βιογραφικά στοιχεία
Γεννήθηκε στο Θέρμο Αιτωλοακαρνανίας. Εντάχθηκε στο Λαϊκό Κόμμα, του οποίου ήταν στέλεχος. Εξελέγη βουλευτής Τριχωνίας στις εκλογές των ετών 1928, 1933, 1935 και του 1936.
Ήταν υποψήφιος βουλευτής στις εκλογές 1946 με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) και πήρε 4.755 ψήφους, χωρίς να εκλεγεί. Εξελέγη βουλευτής Τριχωνίδος με τον Ελληνικό Συναγερμό στις εκλογές του 1952. Εν συνεχεία εντάχθηκε στην ΕΡΕ, με την οποία εξελέγη βουλευτής στις εκλογές του 1956.
Στην κυβέρνηση Τσαλδάρη το 1933 ήταν υφυπουργός Υγιεινής και Αντιλήψεως, από τις 20 Μαρτίου 1935 ως τις 10 Οκτωβρίου 1935. Αργότερα ανέλαβε υπουργός Εσωτερικών στην κυβέρνηση Παπάγου από τις 11 Απριλίου 1954 ως τις 6 Οκτωβρίου 1955.
Την περίοδο από το 1947 ως το 1950 ήταν πρόεδρος του ΠΙΚΠΑ και συνετέλεσε στην αναμόρφωση του ιδρύματος.
Πέθανε στο Μόναχο έπειτα από σύντομη ασθένεια και κηδεύτηκε με δημόσια δαπάνη στις 6 Σεπτεμβρίου 1966 από τη Μητρόπολη Αθηνών.
Αναφορές
Κατηγορία:Έλληνες υπουργοί Εσωτερικών Κατηγορία:Έλληνες υφυπουργοί Κρατικής Υγιεινής και Αντιλήψεως Κατηγορία:Βουλευτές Αιτωλοακαρνανίας Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές Τριχωνίας
1844 Σούσιλβα
Φυσικά χαρακτηριστικά
Τα φυσικά χαρακτηριστικά της Σούσιλβα είναι άγνωστα.
Εξωτερικοί σύνδεσμοι
Σουσιλβα
Τσεχικές βουλευτικές εκλογές 2021
Στις 8–9 Οκτωβρίου 2021 διεξήχθησαν βουλευτικές εκλογές στην Τσεχία, για να εκλεγούν τα 200 μέλη της Βουλής των Αντιπροσώπων του Τσεχικού κοινοβουλίου.
Μετά τις εκλογές, η συμμαχία ΜΑΖΙ και η συμμαχία Πειρατές και Δήμαρχοι σχημάτισαν κυβέρνηση συνεργασίας με Πρωθυπουργό τον Πετρ Φιάλα του Δημοκρατικού Κόμματος Πολιτών.
Εκλογικό σύστημα
Σύμφωνα με το Σύνταγμα της Τσεχικής Δημοκρατίας, τα 200 μέλη της Τσεχικής Βουλής των Αντιπροσώπων εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Δικαίωμα ψήφου έχουν οι Τσέχοι πολίτες ηλικίας άνω των 18 ετών και δικαίωμα υποψηφιότητας οι άνω των 21 ετών. Το εκλογικό σύστημα είναι αναλογική εκπροσώπηση από 14 πολυεδρικές περιφέρειες. Οι εκλογείς ψηφίζουν από καταλόγους υποψηφίων πολιτικών κομμάτων. Μπορούν να ψηφίσουν ολόκληρο το κόμμα, ή να επιλέξουν και να αριθμήσουν με σειρά προτεραιότητας έως και 4 υποψήφιους ενός κόμματος. Σύμφωνα με το νέο εκλογικό νόμο που θα εφαρμοστεί στις τρέχουσες εκλογές για πρώτη φορά, το εκλογικό όριο είναι 5% για τα πολιτικά κόμματα, 8% για τις συμμαχίες δύο κομμάτων και 11% για τις συμμαχίες περισσότερων από 3 κομμάτων. Η κατανομή των εδρών θα γίνει με τη μέθοδο Ιμπεριάλι.
Διεξαγωγή
μικρογραφία|314x314εσ|Χάρτης με την προσέλευση ανά περιφέρεια.
Παραπομπές
Κατηγορία:Εκλογές στην Τσεχία Κατηγορία:Εκλογές του 2021
Βιλαέτι του Νόβι Παζάρ
Το Βιλαέτι του Νόβι Παζάρ ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Νόβι Παζάρ όπου οφείλει και το όνομα του.
Το βιλαέτι δημιουργήθηκε το 1871 όταν το Σαντζάκι της Νις αποσπάστηκε από το Βιλαέτι του Πρίζρεν μαζί με το Σαντζάκι του Νόβι Παζάρ που αποσπάστηκε από το Βιλαέτι του Κοσσυφοπεδίου σε ένα νέο οθωμανικό βιλαέτι το "Βιλαέτι του Νόβι Παζάρ" όπου διήρκεσε λιγότερο από ένα χρόνο και τα δύο Σατζάκια επέστρεψαν στην προηγούμενη κατάσταση.
Αναφορές
Κατηγορία:Οθωμανική διοικητική διαίρεση της Σερβίας Κατηγορία:Βιλαέτια της Οθωμανικής Αυτοκρατορίας Κατηγορία:Οθωμανικό Κοσσυφοπέδιο
Δολοφονία της Ήβης Αθανασιάδου
Η Δολοφονία της Ήβης Αθανασιάδου συνέβη την ημέρα της αποχώρησης των Γερμανών από την Αθήνα, στο τέλος της Κατοχής.
Η Ήβη Αθανασιάδου (1 Ιουνίου 1926 – 16 Οκτωβρίου 1944) γεννήθηκε στο Παλαιό Φάληρο μαζί με τη δίδυμη αδελφή της Άννα την 1η Ιουνίου 1926, από εύπορους γονείς καταγόμενους από την Κωνσταντινούπολη, τον Θρασύβουλο και την Έλενα Αθανασιάδη το γένος Καλφόπουλου. Η Αθανασιάδου  κατοικούσε στο Παλαιό Φάληρο, όπου φοιτούσε στο μοναδικό γυμνάσιο της περιοχής. Κατά την περίοδο της αποχώρησης του γερμανικού στρατού πολλοί νέοι είχαν βγεί στους δρόμους του Παλαιού Φαλήρου να πανηγυρίσουν για την απελευθέρωση, γράφοντας συνθήματα υπέρ των επερχόμενων Συμμάχων επάνω στην άσφαλτο, ανάμεσα στις οδούς Αιόλου και Ποσειδώνος. Ενώ η Αθανασιάδου έγραφε «WELCOMEOURALLIES» («καλώς ήλθατε σύμμαχοί μας»), ένας διερχόμενος Γερμανός αξιωματικός την είδε και την πυροβόλησε εν ψυχρώ.
Προς τιμή της Αθανασιάδου, ο δρόμος που ζούσε, η τέως οδός Ευτέρπης, πήρε το όνομά της και κατασκευάστηκε μικρό μνημείο στο σημείο όπου εκτελέστηκε.
Παραπομπές
Κατηγορία:Ιστορία της Ελλάδας κατά τον Β΄ Παγκόσμιο Πόλεμο Αθανασιαδου Ηβη
Σουλτάνα
Ο τίτλος σουλτάνα, αν και ακούγεται ως θηλυκό του σουλτάνου, δεν αποδίδοταν στη σύζυγο του σουλτάνου, εφόσον κάτι τέτοιο ήταν αδιανόητο στην Οθωμανική αυτοκρατορία ακόμα και η σύζυγος του σουλτάνου να απολαμβάνει ίδιες τιμές. Ο τιμητικός αυτός τίτλος αποδίδοταν μόνο στις κόρες, και ως εκ τούτου στις αδελφές, των σουλτάνων. Ο τίτλος σουλτάνα αντιστοιχεί στον τίτλο «πριγκίπισσα». Η μητέρα του σουλτάνου (βασιλομήτωρ) έφερε τον τίτλο βαλιντέ σουλτάνα ή απλά «βαλιντέ» (εξελλην. βαλιδέ).
Για τις γυναίκες των σουλτάνων χρησιμοποιούνταν ο τίτλος καντίν (= σύζυγος). Παρ' όλα αυτά, ορισμένες από τις γυναίκες του χαρεμιού ήταν δυνατό να φέρουν τον τίτλο της «χασεκί σουλτάνας», δηλαδή της μητέρας ενός αρσενικού παιδιού και διαδόχου του σουλτάνου. Η «χασεκί σουλτάνα» θεωρούνταν η δεύτερη σε δύναμη γυναίκα στο παλάτι μετά τη «βαλιντέ». Η ίδια γινόταν βαλιντέ μετά την άνοδο του πρίγκιπα («σεχζαντέ»), στον θρόνο.
Πηγές
Σουλτανα  Σουλτανα
SM Entertainment
Η SM Entertainment Co., Ltd. (κορεατικά: SM엔터테인먼트) είναι η μεγαλύτερη εταιρεία ψυχαγωγίας της Νότιας Κορέας, που ιδρύθηκε το 1995 από τον Λι Σόου-μαν. Η εταιρεία έχει αναπτύξει και διαδώσει πολλά αστέρια της K-pop με τεράστια παγκόσμια αναγνώριση. Στη SM πιστώνεται ότι ηγήθηκε του παγκόσμιου φαινομένου της K-pop και της μουσικής πλευράς του "Hallyu", επίσης γνωστό ως Κορεατικό Κύμα, με πρώιμες επιτυχίες στο εξωτερικό όπως με καλλιτέχνες όπως HOT και BoA. Πλέον αναφέρεται ως μία από τις τρείς μεγάλες εταιρείες ψυχαγωγίας της Νότιας Κορέας, μαζί με την YG Entertainment και την JYP.
Μετά την αποφοίτησή του από το Κρατικό Πανεπιστήμιο της Καλιφόρνια, Northridge στις Ηνωμένες Πολιτείες, ο Λι Σόου-μαν επέστρεψε στην πατρίδα του και το 1989 ίδρυσε αυτό που ήταν τότε γνωστό ως "SM Studio" στη γειτονιά Apgujeong του Gangnam της Σεούλ. Τον Φεβρουάριο του 1995, η εταιρεία άλλαξε το όνομά της σε SM Entertainment και δημιούργησε το κεφάλαιο της. Ο πρώτος της CEO, ήταν ο Τζον Χε-ικ, το 1995, όπου αντικαταστάθηκε από τον Κιμ Κιονγκ-ουόκ. Στη συνέχεια, η SM ανέπτυξε ένα εσωτερικό σύστημα παραγωγής και δημιούργησε μια σειρά επιτυχημένων καλλιτεχνών, όπως το boy band HOT το 1996, το girl group SES το 1997, το boy band Shinhwa το 1998, το R&B ντούο Fly to the Sky το 1999 και τη σολίστ BoA το 2000.
Παραπομπές
<References/>
Γκρέις Ιν
Ο Γκρέις Ιν (Gray's Inn, επίσημη ονομασία: The Honourable Society of Gray's Inn) είναι ένας από τους τέσσερις Δικηγορικούς Οίκους (Inns of Court) του Λονδίνου για δικηγόρους (μπάριστερ). Οι υπόλοιποι τρεις είναι οι Ίνερ Τεμπλ (Inner Temple), Μιντλ Τεμπλ (Middle Temple) και Λίνκολνς Ιν (Lincoln's Inn). Βρίσκεται στο Λονδίνο. Δεν έχει συγκεκριμένη ημερομηνία ίδρυσης, ωστόσο υπάρχει για περισσότερα από 600 χρόνια.
Δείτε επίσης
Αγγλοσαξονικό Δίκαιο
Εξωτερικοί σύνδεσμοι
Κατηγορία:Οργανισμοί με βάση το Ηνωμένο Βασίλειο
Επαιτεία
μικρογραφία| Δύο ζητιάνοι στο [[Ραμπάτ (Μαρόκο), 1960.]] Η επαιτεία ή και ζητιανιά είναι η πρακτική έκκλησης για παροχή οικονομικής ή εις είδος βοήθεια, σε άτομο που κατά τα φαινόμενα, την έχει ανάγκη. Η επαιτεία ασκείται σε δημόσιους χώρους, σταθμούς μέσων μαζικής μεταφοράς, πάρκα, αγορές, πεζοδρόμια, κ.ά.
Η επαιτεία θεωρείται κοινωνικό φαινόμενο οι αρχές του οποίου ανάγονται στην προϊστορία. Στη σημερινή εποχή, η επαιτεία ασκείται σε διάφορες μορφές, ακόμα και μέσω διαδικτύου, και από διάφορες ομάδες πληθυσμού, όχι κατ΄ανάγκην, φτωχούς.
Παραπομπές
Κατηγορία:Αστεγία
Λατινικό κύπελλο 1953
Τελικός
Κατηγορία:Λατινικό κύπελλο
Ερίκ Τιέ Μπι
Ο Ερίκ Τιέ Μπι (γεννημένος στις 20 Ιουλίου 1990) είναι Γαλλοϊβοριανός ποδοσφαιριστής, ο οποίος αγωνίζεται για λογαριασμό του Αστέρα Τρίπολης στην Ελληνική Σούπερ Λίγκα.
Αγωνίζεται στη θέση του αμυντικού μέσου και βρισκόταν στην προηγούμενη ομάδα του από τη σεζόν 2010–11. Ο Τιέ Μπι είναι παλαιό στέλεχος των τμημάτων υποδομής της Ολιμπίκ Λυών και ξεκίνησε τη σταδιοδρομία του στη συγκεκριμένη ομάδα. Πραγματοποίησε συνολικά 50 συμμετοχές με τη δεύτερη ομάδα του συλλόγου, η οποία αγωνιζόταν στο Ερασιτεχνικό Πρωτάθλημα Γαλλίας, κατακτώντας δύο τίτλους πρωταθλητή με τη δεύτερη ομάδα του συλλόγου προτού μεταπηδήσει με ελεύθερη μεταγραφή στην Εβιάν τον Μάιο του 2010. Ο Τιέ Μπι πραγματοποίησε το επαγγελματικό του ντεμπούτο στις 30 Ιουλίου 2010 σε μία αναμέτρηση για το Λιγκ Καπ Γαλλίας απέναντι στην Στρασμπούρ. Εισήλθε ως αλλαγή στη συγκεκριμένη αναμέτρηση, όπου η Εβιάν πήρε τη νίκη με σκορ 5–4 στη διαδικασία των πέναλτι. Ο Τιέ Μπι πραγματοποίησε το ντεμπούτο του στο πρωτάθλημα μία εβδομάδα αργότερα αγωνιζόμενος στη νίκη της ομάδας του με σκορ 2–0 επί της Μετς.
Εξωτερικοί Σύνδεσμοι
Κατηγορία:Γάλλοι ποδοσφαιριστές Κατηγορία:Ιβοριανοί ποδοσφαιριστές Κατηγορία:Ποδοσφαιριστές Εβιάν-Τονόν-Γκαγιάρ Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Αστέρα Τρίπολης Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές
1845 Χελεβάλντα
Η Χελεβάλντα (Helewalda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1972 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της από το όνομα της Χέλεν, μιας συμμαθήτριας του Βιλντ στην κωμόπολη Βαλντ του καντονίου της Ζυρίχης, και από τη λέξη «Βαλντ».
Φυσικά χαρακτηριστικά
Τα κυρίως φυσικά χαρακτηριστικά της Χελεβάλντα είναι άγνωστα. Η Χελεβάλντα περιστρέφεται γύρω από τον εαυτό της μία φορά κάθε 7 ώρες 16 λεπτά και 43 δευτερόλεπτα.
Εξωτερικοί σύνδεσμοι
Χελεβαλντα
Κλείδημος
Ο Κλείδημος ή Κλειτόδημος ήταν Αθηναίος ιστορικός του 4ου ή 5ου π.Χ. αιώνος, ο αρχαιότερος των ατθιδογράφων σύμφωνα με τον Παυσανία.
Ο Αθήναιος μνημονεύει τους τίτλους τεσσάρων έργων του: - Εξηγητικός, μια έμμετρη μάλλον περιγραφή θρησκευτικών εθίμων και ιεροτελεστιών. - Ατθίς ή Λόγος Αττικός, ιστορία της Αττικής από τους μυθικούς χρόνους μέχρι την εποχή των περσικών πολέμων σε τουλάχιστον δώδεκα βιβλία (έργο που πιθανώς χρησιμοποίησε ο Αριστοτέλης - μαζί με τον αντίστοιχο του Ανδροτίωνος - κατά την συγγραφή της Αθηναίων πολιτείας του). - Πρωτογονία, με μυθολογικό περιεχόμενο. - Νόστοι.
Ο Κλείδημος αναφέρεται επίσης από τον Πλούταρχο (που τον κατηγορεί πάντως για απεραντολογίες) , τον Αριστοτέλη, τον Θεόφραστο, τον Αρποκρατίωνα, τον Ησύχιο, τον Σουίδα, τον Κωνσταντίνο τον Πορφυρογέννητο , το Λεξικό του Φωτίου. Διασώθηκαν συνολικά 30 αποσπάσματα.
Παραπομπές
κατηγορία:Αρχαίοι Έλληνες ιστορικοί κατηγορία:Ατθιδογράφοι κατηγορία:Αρχαίοι Αθηναίοι
Hide
Ο Χιντέτο Ματσουμότο ή αλλιώς hide (松本 秀人, 13 Δεκεμβρίου 1964 – 2 Μαΐου 1998) ήταν Ιάπωνας μουσικός, τραγουδιστής και στιχουργός. Ήταν βασικός κιθαρίστας του ιαπωνικού heavy metal συγκροτήματος X Japan. Από το 1993 και έπειτα έκανε σόλο καριέρα, ενώ υπήρξε και συνεργάτης των Αμερικανών Zilch. Επίσης, αποτέλεσε τον ιδρυτή και μάνατζερ του συγκροτήματος hide with spread beaver.
Θάνατος
Ο hide απεβίωσε στις 2 Μαΐου του 1998 σε ηλικία 33 χρόνων. Μετά από μία νύχτα με κατάποση αλκοόλ, κρεμάστηκε με μία πετσέτα στο χερούλι του διαμερίσματός του στο Τόκιο. Είχε επιστρέψει στην Ιαπωνία έπειτα από μία τρίμηνη διαμονή στο Λος Άντζελες. Βρέθηκε αναίσθητος στις 07:30 πμ, μεταφέρθηκε σε ένα νοσοκομείο στο Χίροο της Σιμπούγια και ανακοινώθηκε νεκρός στις 8:52 πμ. Ο θάνατός του κρίθηκε από τους αρμόδιους ως αυτοκτονία.
Εξωτερικοί σύνδεσμοι
Κατηγορία:X Japan Κατηγορία:Αυτόχειρες καλλιτέχνες Κατηγορία:Ιάπωνες μουσικοί Κατηγορία:Ιάπωνες τραγουδιστές Κατηγορία:Ιάπωνες συνθέτες
Σαρκοείδωση
thumb|right|200px|Σαρκοείδωση σε λεμφαδένα Η σαρκοείδωση είναι μια αυτοάνοση διαταραχή του ανοσοποιητικού συστήματος πoυ πρoκαλεί μη τυρoειδoπoιημένα κoκκιώματα σε ένα ή περισσότερα όργανα. Η αιτιολογία της νόσου είναι μέχρι στιγμής άγνωστη. Η σαρκoείδωση μπoρεί να πρoσβάλλει σχεδόν κάθε όργανo τoυ σώματoς, αλλά oι συνηθέστερες βλάβες απαντoύν στoυς πνεύμονες, στoυς αδένες τoυ μεσoθωρακίoυ, στoυς λεμφαδένες, στoν σπλήνα και στo δέρμα. Τα συμπτώματα συνήθως εμφανίζονται σταδιακά αλλά σε μερικές περιπτώσεις μπορεί να εμφανιστούν απότομα. Η κλινική εικόνα της νόσου ποικίλει απο μια ασυμπτωματική νόσο ως μια χρόνια νόσο που σε πολλές περιπτώσεις μπορεί να αποβεί ακόμη και μοιραία.
Παρουσίαση
Η σαρκοείδωση είναι μια φλεγμονώδης νόσος η οποία ξεκινάει στους πνεύμονες, αλλά με τον χρόνο μπορεί να επηρεάσει το ήπαρ, την καρδιά, το δέρμα, τα μάτια, τους λεμφαδένες και πολλά άλλα όργανα. Παρόλο που ο καθένας μπορεί να παρουσιάσει σαρκοείδωση, η νόσος επηρεάζει περισσότερο άτομα μεταξύ 20 έως 40 ετών. Η σαρκoείδωση έχει παγκόσμια κατανoμή αλλά εμφανίζεται συχνότερα σε συγκεκριμένες εθνικές oμάδες, όπως oι Νέγρoι αμερικανικής καταγωγής, oι Σκανδιναβoί και oι Ιρλανδoί. Οι ιατροί πιστεύουν πως η σαρκοείδωση προκαλείται απο μια μη φυσιολογική αντίδραση του ανοσοποιητικού συστήματος, ωστόσο, ακόμη δεν γνωρίζουν το τι την προκαλεί. Οι ιατροί ξέρουν ότι η σαρκοείδωση μέσα σε 2 με 3 χρόνια μπορεί να υποχωρήσει χωρίς καμία θεραπεία, ωστόσο πολλοί άνθρωποι έχουν τα συμπτώματα για όλη τους τη ζωή
Συμπτώματα
Μερικές φορές η σαρκοείδωση αναπτύσσεται σταδιακά και επιφέρει συμπτώματα τα οποία μπορούν να κρατήσουν για πολλά χρόνια ή μπορεί να εμφανιστεί απότομα και μετά να φύγει το ίδιο γρήγορα, όποια και άν είναι η περίπτωση, τα συμπτώματα ποικίλουν ανάλογα με ποιο όργανο έχει επηρεάσει νόσος. Η σαρκοείδωση που επηρεάζει τους πνεύμονες μπορεί να εμφανίσει ελάχιστα ή και καθόλου συμπτώματα.
Μερικά συμπτώματα της σαρκοείδωσης είναι τα παρακάτω:
Πνεύμονες
Το όργανο που επηρεάζεται περισσότερο στη σαρκοείδωση είναι οι πνεύμονες. Στην ακτινογραφία θώρακος μπορεί να εντοπιστούν μεγεθυμένα οζίδια λεμφικής φύσεως στο σημείο που ενώνονται οι πνεύμονες με την καρδιά ή κοντά στην τραχεία. Η σαρκοείδωση είναι δυνατό να προκαλέσει φλεγμονή στους πνεύμονες και να οδηγήσει στη δημιουργία κύστης, η οποία στη συνέχεια μπορεί να εμποδίσει την αναπνοή.[4] Τέτοια πορεία είναι βέβαια σπάνιο φαινόμενο και μόνο το 5 – 15 % των ατόμων είναι πιθανό να παρουσιάσουν ίνωση τέτοιας φύσεως.
Δέρμα
Η σαρκοείδωση πολύ συχνά επηρεάζει το δέρμα (περίπου το 25% των περιπτώσεων). Η πιο συχνή βλάβη που εμφανίζεται είναι το οζώδες ερύθημα, ο ερυθηματώδης λύκος, τα υποδόρια οζίδια κα. Δεν απαιτείται θεραπεία δεδομένου ότι οι αλλοιώσεις συνήθως υποχωρούν αυθόρμητα μετά από δύο – τρεις εβδομάδες και δεν δημιουργούνται σοβαρά προβλήματα. Σαρκοείδωση του τριχωτού της κεφαλής εκδηλώνεται με διάχυτη ή αποσπασματική απώλεια μαλλιών.
Καρδιά
Παρόλο που το 20-30% των ατόμων με σαρκοείδωση εμφανίζουν την ασθένεια στην καρδία, μόνο το 5% είναι συμπτωματικοί. Τα κοκκιώματα που δημιουργούν συστάδες στο μυοκάρδιο ενδείκνυται να προκαλέσουν πόνο στο στήθος (στηθάγχη), αρρυθμία ή καρδιακή ανεπάρκεια. Μπορεί επίσης να προκληθεί εκτεταμένη αντικατάσταση του μυοκαρδίου από πολλαπλά κοκκιώματα με παρουσία πολυπύρηνων γιγαντοκυττάρων που προέρχονται από μακροφάγα. Η διαδικασία αυτή μπορεί να προσβάλλει το ερεθισματαγωγό σύστημα της καρδίας καθώς και το λειτουργικό μυοκάρδιο.
Οφθαλμοί
Τα μάτια επηρεάζονται στο 15% των περιπτώσεων. Η φλεγμονή ορισμένων εσωτερικών δομών του οφθαλμού προκαλούν ερυθρότητα και πόνο και έχουν αντίκτυπο στην όραση. Φλεγμονή που διαρκεί για μεγάλο διάστημα είναι πιθανό να εμποδίσει το υγρό που αποστραγγίζει το μάτι, προκαλώντας γλαύκωμα, το οποίο μπορεί να οδηγήσει σε μόνιμη απώλεια της όρασης. Τα κοκκιώματα μπορούν επίσης να εμφανιστούν στον επιπεφυκότα, τα οποία δεν δημιουργούν σοβαρά συμπτώματα, είναι εύκολο όμως να παρθεί δείγμα για ιστολογική εξέταση επειδή βρίσκονται εξωτερικά.
Αίτια
Αν και η κύρια αιτία της νόσου δεν είναι γνωστή, οι έρευνες δείχνουν ότι μπορεί να οφείλεται σε μια ακραία ανοσολογική απόκριση ή ακραία ευαισθησία σε ορισμένες ουσίες του περιβάλλοντος ή κάποιο άλλο μολυσματικό παράγοντα.
Γενετικά αίτια
Η σαρκοείδωση φαίνεται να έχει μια γενετική συνιστώσα, καθώς έχει την τάση να εμφανίζεται πολλές φορές σε συγγενή άτομα. Έρευνες όσο αφορά τη γενετική προδιάθεση ανέδειξαν ποικίλα υποψήφια γονίδια, αλλά μόνο λίγα από αυτά επιβεβαιώθηκαν με περαιτέρω μελέτες και δεν αποτελούν αξιόπιστους γενετικούς δείκτες. Τα γονίδια BTNL2 και HLA-DR διερευνώνται προς το παρόν.[2] Επιπλέον πολυμορφισμοί των γονιδίων που κωδικοποιούν κυτταροκίνες, υποδοχείς κυτταροκινών και μεσολαβητές φλεγμονής συμβάλλουν στην παθογένεια της λοίμωξης.
Περιβαλλοντικοί παράγοντες
Οι μολυσματικοί παράγοντες που φαίνεται να σχετίζονται σημαντικά με την σαρκοείδωση είναι διάφοροι, όμως κανένας από αυτούς δεν έχει συγκεκριμενοποιηθεί επαρκώς ώστε να μπορεί να θεωρηθεί άμεσο αίτιο. Το βακτήριο Propionibacterium acnes συναντάται στο βρογχοκυψελιδικό έκπλυμα των ασθενών στο 70% των περιπτώσεων και μπορεί να σχετιστεί με την δραστηριότητα της ασθένειας. Επίσης έρευνες δείχνουν ότι ίσως να επηρεάζουν την εξέλιξη της νόσου και τα μυκοβακτηρίδια όπως το μυκοβακτηρίδιο της φυματίωσης (Μycobacterium Τuberculosis) αλλά χρειάζονται περαιτέρω επιβεβαιωμένα στοιχεία. Η σαρκοείδωση έχει αναφερθεί και ύστερα από περιστατικά μεταμόσχευσης οργάνων.
Ανοσολογικά αίτια
Η πιθανή σχέση με άλλες αυτοάνοσες διαταραχές έχει επίσης παρατηρηθεί πολλές φορές. Ο ακριβής μηχανισμός είναι άγνωστος, όμως κάποιες ενδείξεις υποστηρίζουν ότι μπορεί να αποτελεί συνέπεια του επιπολασμού της Th1 λεμφοκίνης (Th1 lymphokine). Ακόμη, η σαρκοείδωση έχει συσχετισθεί με την κοιλιοκάκη, μια χρόνια κατάσταση στην οποία ο οργανισμός αντιδρά σε ορισμένες πρωτεϊνικές αλυσίδες, συχνά αναφερόμενες ως γλουτεΐνες οι οποίες απαντώνται σε κάποιους σπόρους δημητριακών. Κατά την αντίδραση αυτή προκαλείται καταστροφή των λαχνών του λεπτού εντέρου, με αποτέλεσμα τη δυσαπορρόφηση θρεπτικών ουσιών. Έχει περιγραφεί επίσης συσχετισμός με την υπερευαισθησία τύπου IV.
Ενώ αμφισβητείται, κάποια περιστατικά έχουν συσχετιστεί με την εισπνοή της σκόνης κατά την κατάρρευση του Παγκόσμιου Κέντρου Εμπορίου, ύστερα από τις επιθέσεις της 11ης Σεπτεμβρίου του 2001. Στο Σικάγο ο κωμικός Bernie Mac έπασχε από σαρκοείδωση και πέθανε από πνευμονία, ως αποτέλεσμα του εξασθενημένου ανοσοποιητικού συστήματός του.
Διάγνωση
Η σαρκοείδωση είναι δύσκολο να διαγνωσθεί καθώς τα συμπτώματα που προκαλεί εμφανίζονται και σε πολλές άλλες ασθένειες όπως, καρκίνος στους λεμφαδένες, φυματίωση, ρευματοειδή αρθρίτιδα καθώς και σε πολλές άλλες μυκητιάσεις, συνεπώς για να διαγνωσθεί η σαρκοείδωση πρέπει να αποκλειστούν πρώτα άλλες ασθένειες και παθήσεις. Οι κυριότερες εξετάσεις πoυ γίνoνται σε κάθε ύπoπτη περίπτωση για σαρκoείδωση είναι αρχικά η ακτινoγραφία θώρακα. Μια πιo εξειδικευμένη απεικoνιστική μέθoδoς για τη σαρκoείδωση είναι η αξονική τομογραφία υψηλής ευκρίνειας (HRCT) της oπoίας τo εύρημα πoυ αξιoλoγείται είναι η παγίδευση τoυ αέρα σε περιoχές τoυ πνεύμoνα στo τέλoς της εκπνoής.
Άλλες εξετάσεις που χρησιμοποιούνται για την διάγνωση περιλαμβάνουν:
Θεραπεία
Η πλειοψηφία των ατόμων με σαρκοείδωση δεν χρειάζονται θεραπεία. Δίνονται κορτικοειδή με σκοπό να καταστείλουν συμπτώματα όπως πυρετό, δυσκολία στην αναπνοή και πόνο στις αρθρώσεις. Τέτοιου είδους σκευάσματα δίδονται επίσης αν: Η θεραπεία έχει να κάνει με το πόσο προχωρημένη είναι η σαρκοείδωση σε κάθε ασθενή. Οι ασυμπτωματικoί ασθενείς έχουν μικρή πιθανότητα επιδείνωσης και μπορoύν είτε να παρακολουθούνται ή να αντιμετωπιστούν με τοπικά στεροειδή ή μη στεροειδή αντιφλεγμονώδη ενώ οι ασθενείς με σοβαρά συμπτώματα, προσβολή της καρδιάς ή του ΚΝΣ ή επιδείνωση της λειτουργίας των προσβεβλημένων οργάνων απαιτούν θεραπεία με κορτικοειδή από τo στόμα.
Εξωτερικοί σύνδεσμοι
Κατηγορία:Αυτοάνοσες ασθένειες
Γιάστρεμπατς
Το Γιάστρεμπατς (σερβικά : Јастребац) είναι βουνό της κεντρικής Σερβίας μεταξύ Νις, Αλέκσινατς, Κρούσεβατς, Μπλάτσε και Προκούπλια. Αποτελείται από δύο τμήματα το Μεγάλο και τη Μικρό Γιάστρεμπατς. Από την οροσειρά Κοπαονίκ διαχωρίζεται από το φαράγγι Γιάνκο στον ποταμό Μπλάτασνιτσι. Οι υψηλότερες κορυφές των Βέλικα Τζούλιτσα με 1492 μέτρα, η Πόγλεδ με 1481 μέτρα, η Ζμάιεβατς με 1.313 μέτρα και η Μπέλα στένα με 1.257 μέτρα.
Βρίσκεται 480 μέτρα πάνω από την επιφάνεια της θάλασσας, στους πρόποδες του υπάρχουν πολλές θεραπευτικές ιαματικές πηγές, θεραπευτικά κέντρα και εργοστάσιο εμφιάλωσης νερού.
Σύμβαση για το νομικό καθεστώς της Κασπίας Θάλασσας
μικρογραφία|Οι ηγέτες των πέντε Κασπιακών κρατών κατά τη διάρκεια της υπογραφής της συμφωνίας Η Συνθήκη για το νομικό καθεστώς της Κασπίας Θάλασσας υπεγράφη στην Πέμπτη Σύνοδο κορυφής της Κασπίας στο Ακτάου του Καζακστάν στις 12 Αυγούστου 2018 από τους προέδρους της Ρωσίας, του Καζακστάν, του Αζερμπαϊτζάν, του Ιράν και του Τουρκμενιστάν.
Γιάστρεμπατς
Το όρος χαρακτηρίζεται από άφθονα φυλλοβόλα και κωνοφόρα δάση, με λευκές σημύδες, και πολλά υδάτινα ρεύματα, πηγές και ρέματα. Στην κοντινά ποτάμια και ρέματα μπορούν να βρεθούν καραβίδες και πέστροφες, το οποίο είναι ένα σημάδι του πολύ καθαρού νερού. Στο όρος φύονται πολλά βρώσιμα φυτά όπως τσουκνίδα, πικραλίδα, άγρια φράουλα, μήλα, αχλαδιές και διάφορα είδη των μανιταριών.
Κέβιν Φλέτσερ
Ο Κέβιν Φλέτσερ, γεννημένος στις 11 Ιανουαρίου 1980 στο Ντένβερ του Κολοράντο, είναι σλαβομακεδονικής καταγωγής Αμερικανός πρώην καλαθοσφαιριστής, ο οποίος αγωνιζόταν στην θέση του πάουερ φόργουορντ.
Γιάστρεμπατς
Αναφορές
Κατηγορία:Βουνά της Σερβίας
Κέβιν Φλέτσερ
Καριέρα
Ο Φλέτσερ αγωνίστηκε στην δεύτερη κατηγορία του NCAA κατά την περίοδο 1999 - 2002, όταν φοίτησε στο πανεπιστήμιο του Κολοράντο. Το καλοκαίρι του 2002, υπέγραψε στην πορτογαλική Καζίνο Φιγκέιρα Χινάσιο, κατακτώντας το τοπικό πρωτάθλημα.
Συνέχισε την επόμενη χρονιά στην Αβέιρο, πριν μετακομίσει στην Πολωνία, όπου μέχρι το 2006 αγωνίστηκε κατά σειρά στις Στάρογκαρντ Γκντάνσκι‎, Αστόρια Μπίντγκοζ και Σκλασκ Βρότσουαφ. Το καλοκαίρι του 2006, συμφώνησε με την ομάδα του Άρη Θεσσαλονίκης, με τον οποίο αγωνίστηκε σε 14 αγώνες της κανονικής περιόδου του ελληνικού πρωταθλήματος, έχοντας 2,7 πόντους και 1,5 ριμπάουντ ανά αγώνα.
Την σεζόν 2007-08, φόρεσε την φανέλα της ρωσικής Σουργκούτ, για να συνεχίσει έναν χρόνο αργότερα στην Ενισέι Κρασνόγιαρσκ. Το καλοκαίρι του 2009, υπέγραψε στην Μπεσίκτας, με την οποία πέτυχε 62 πόντους και μάζεψε 28 ριμπάουντ σε πέντε παιχνίδια για την διοργάνωση του Eurocup.
Ακολούθησαν δύο αγωνιστικές περίοδοι κατά τις έπαιξε στο ιταλικό πρωτάθλημα, φορώντας την φανέλα της Τεράμο Μπάσκετ την πρώτη χρονιά και της Γιουβεκαζέρτα Μπάσκετ την δέυτερη. Το 2013, μεταγράφηκε στην ρωσική Κράζνι Όκτιαμπρ, ενώ τελευταίος σταθμός της καριέρας του ήταν η πολωνική Πολφραμέξ Κούτνο.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές πορτορικανικών συλλόγων Κατηγορία:Καλαθοσφαιριστές Στάρογκαρντ Γκντάνσκι‎ Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές Μπεσίκτας‎‎ Κατηγορία:Καλαθοσφαιριστές Τέραμο Μπάσκετ
Σύμβαση για το νομικό καθεστώς της Κασπίας Θάλασσας
Πρώιμη ιστορία
Από τις αρχές του 18ου μέχρι και τα τέλη του 20ου αιώνα, το νομικό καθεστώς της Κασπίας ρυθμιζόταν με μια σειρά διμερών συμφωνιών μεταξύ της Ρωσίας/ΕΣΣΔ και της Περσίας/Ιράν. Μέχρι το 1991 και για 70 χρόνια η διαχείριση της Κασπίας θάλασσας ρυθμιζόταν με τις Συνθήκες του 1921 και του 1940 μεταξύ των 2 κρατών. Στις 26 Φεβρουαρίου 1921 μεταξύ της Ρωσικής Σοσιαλιστικής Ομοσπονδιακής Σοβιετικής Δημοκρατίας (ΡΣΟΣΔ) και της Περσίας στη Μόσχα υπεγράφη Συνθήκη Φιλίας και Συνεργασίας αόριστης χρονικής διάρκειας. Η Κασπία ορίστηκε ως υποκείμενο κοινής κυριαρχίας μεταξύ Ρωσίας και Περσίας με δικαίωμα ελεύθερης ναυσιπλοΐας των δυο κρατών. Τα σύνορα μεταξύ τους παρέμειναν, όπως ορίστηκε το 1881 από την Επιτροπή της οριοθέτησης (Αρθ.3), χωρίς την οριοθέτηση θαλάσσιων συνόρων.
Μετασοβιετική ιστορία
Μετά την κατάρρευση της Σοβιετικής Ένωσης το 1991 δημιουργήθηκαν τρία νέα κράτη - Αζερμπαϊτζάν, Καζακστάν, και Τουρκμενιστάν. Στο πλαίσιο της Διακήρυξης της Άλμα-Άτα της 21 Δεκεμβρίου 1991, τα νέα κράτη αποδέχθηκαν το σύνολο των υποχρεώσεων των Συμβάσεων της ΕΣΣΔ σύμφωνα με τη Σύμβαση της Βιέννης του 1978 περί Διαδοχής Κρατών ως προς τις Συνθήκες.
Η διαμάχη άρχισε μετά τη διάλυση της Σοβιετικής Ένωσης το 1991, καθώς η Σοβιετική Ένωση (και στη συνέχεια η Ρωσία) και το Ιράν τηρούσαν τις αμοιβαίες Συνθήκες του 1921 και του 1940. Ωστόσο, σύμφωνα με το Αζερμπαϊτζάν, το Καζακστάν και το Τουρκμενιστάν, αυτές οι Συνθήκες δεν ασχολήθηκαν με την εκμετάλλευση του θαλάσσιου βυθού, συνεπώς ήταν απαραίτητη μια νέα Συνθήκη.
Λόγω της παρουσίας πολυάριθμων κοιτασμάτων πετρελαίου στον βυθό της Κασπίας Θάλασσας, το ζήτημα του νομικού καθεστώτος ήταν πολύ σημαντικό. Ορισμένες χώρες προσπάθησαν ακόμη να αναπτύξουν πεδία σε αμφισβητούμενες περιοχές, προκαλώντας κίνδυνο στρατιωτικής συμπλοκής.
Η περίοδος προδιαπραγμάτευσης διήρκησε από το 1992 έως 1995. Προκειμένου να εκπονηθεί μια Συνθήκη για το νομικό καθεστώς της Κασπίας Θάλασσας, τα κράτη της Κασπίας δημιούργησαν το μηχανισμό διαπραγμάτευσης :ειδική ομάδα εργασίας το 1996, αργότερα το Συμβούλιο Υπουργών Εξωτερικών και Σύνοδο Κορυφής. Η διαπραγμάτευση για τη Συνθήκη διήρκεσε περισσότερα από 20 χρόνια πριν από την υπογραφή της στις 12 Αυγούστου 2018 από τους επικεφαλής πέντε κρατών της Κασπίας στη Σύνοδο κορυφής στο Καζακστάν. Κατά τα έτη διαπραγμάτευσης για τη Συνθήκη (1996-2018) πραγματοποιήθηκαν 51 συνεδριάσεις της ειδικής ομάδας εργασίας, περισσότερες από δέκα συνεδριάσεις υπουργών εξωτερικών και πέντε προεδρικές συνόδους κορυφής το 2002 στο Ασγκαμπάτ, το 2007 στην Τεχεράνη, το 2010 στο Μπακού, το 2014 στην Αστραχάν και το 2018 στο Ακτάου.
Παραπομπές
Κατηγορία:Διεθνείς συνθήκες
Θατσερισμός
μικρογραφία|Μάργκαρετ Θάτσερ (1925 - 2013) Ο Θατσερισμός (αγγλικά: Thatcherism) είναι φιλελεύθερη ιδεολογία και πολιτική πρακτική που έλαβε το όνομά της από την Μάργκαρετ Θάτσερ, ηγέτη του βρετανικού Συντηρητικού Κόμματος και πρωθυπουργό του Ηνωμένου Βασιλείου, από τις γενικές εκλογές του 1979 έως την παραίτησή της το 1990. Ο όρος χρησιμοποιήθηκε για να περιγράψει τόσο το πολιτικό της πρόγραμμα και τις πολιτικές που εφάρμοσε, όσο και τον προσωπικό της χαρακτήρα και στυλ διαχείρισης κατά την διάρκεια των κυβερνήσεών της. Πέρα από τις βασικές πολιτικές της Μάργκαρετ Θάτσερ, ο όρος περιγράφει επίσης τις αρχές που ακολούθησαν οι μετέπειτα ηγέτες του Συντηρητικού Κόμματος, όπως ο Τζον Μέιτζορ και ο Ντέιβιντ Κάμερον στην δεκαετία του 1990 και 2010.
Σε διεθνές επίπεδο, οι υποστηρικτές του Θατσερισμού έχουν περιγραφεί ως μέλη του γενικότερου κοινωνικο-πολιτικού κινήματος του Νεοφιλελευθερισμού, με διάφορες χώρες πέρα από το Ηνωμένο Βασίλειο, όπως τις Ηνωμένες Πολιτείες, να μοιράζονται αντίστοιχες ιδέες αναφορικά με την επέκταση του Καπιταλισμού. Θεωρείται συγγενική ιδεολογία με τον Ρηγκανισμό των Ηνωμένων Πολιτειών.
Ο Θατσερισμός αντιπροσωπεύει την συστηματική και αποφασιστική ανατροπή της μεταπολεμικής τάσης αναφορικά με την διακυβέρνηση στην Μεγάλη Βρετανία, όταν τα κύρια πολιτικά κόμματα σε μεγάλο βαθμό συμφωνούσαν με τις βασικές αρχές του Κεϋνσιανισμού, του κράτους πρόνοιας, της εθνικοποιημένης βιομηχανίας και τον στενό έλεγχο της Βρετανικής οικονομίας πριν από την άνοδο της Θάτσερ στην εξουσία. Μια σημαντική εξαίρεση υπό την διακυβέρνησή της υπήρξε το Εθνικό Σύστημα Υγείας, το οποίο ήταν ιδιαίτερα δημοφιλές στον Βρετανικό λαό. Το 1982 η Θάτσερ δήλωσε στο ετήσιο συνέδριο του κόμματος πως το Εθνικό Σύστημα Υγείας θα ήταν ασφαλές κατά την διακυβέρνησή της.
Θέσεις
Η ιδεολογία του Θατσερισμού, επιχειρεί να προωθήσει την πολιτική των ελεύθερων αγορών, του δημοσιονομικού συντηρητισμού των ιδιωτικοποίησεων, του «μικρού κράτους» και είναι είναι υπέρ του μονεταρισμού, της απορρύθμισης και των οικονομικών της προσφοράς. Επίσης, ο Θατσερισμός επιδιώκει να προωθήσει τον χαμηλό πληθωρισμό, τον συνεχή έλεγχο των δημοσίων δαπανών και να περιορίσει την επιρροή των εργατικών σωματείων. Σε μία γενική κλίμακα, ο Θατσερισμός αποτελεί μέρος της ιδεολογίας του οικονομικού φιλελευθερισμού, του λιμπερταριανισμού και του κλασικού φιλελευθερισμού.
Από κοινωνική άποψη, ο Θατσερισμός τηρεί αρκετά συντηρητική στάση απέναντι στην ηθική.
Παραπομπές
Κατηγορία:Πολιτική του Ηνωμένου Βασιλείου Κατηγορία:Πολιτικά κινήματα στο Ηνωμένο Βασίλειο Κατηγορία:Πολιτική ιστορία του Ηνωμένου Βασιλείου Κατηγορία:Πολιτικές ιδεολογίες
Σημείο Ίντιρα
Το Σημείο Ίντιρα είναι ένα χωριό στην επαρχία Νικομπάρ στη νήσο Γκρέιτ Νικομπάρ στα νησιά Ανταμάν και Νικομπάρ στην νοτιοανατολική Ινδία. Βρίσκεται στο τεχσίλ Γκρέιτ Νικομπάρ. Είναι η θέση του νοτιότερου σημείου του ινδικού εδάφους.
Ετυμολογία
Το χωριό πήρε το όνομά του από την πρώην Πρωθυπουργό της Ινδίας Ίντιρα Γκάντι. Το σημείο ήταν παλαιότερα γνωστή ως Σημείο Πυγμαλίων και Σημείο Πάρσονς. Μετονομάστηκε προς τιμήν της Ίντιρα Γκάντι κατά τη διάρκεια της δεκαετίας του 1980. Η ανακοίνωση έγινε από τον τοπικό βουλευτή, όταν η Ίντιρα Γκάντι επισκέφθηκε την τοπική βουλή στις 19 Φεβρουαρίου 1984. Η επίσημη τελετή μετονομασίας έγινε στις 10 Οκτωβρίου 1985.
Ιστορία
Το Σημείο Ίντιρα ονομαζόταν ως Σημείο Πιγκματίον στο παρελθόν. Ο Σουάμι Βιβεκανάντα, ο οποίος είχε επίσης επισκεφθεί το Κανγιακουμάρι, επίσης επισκέφθηκε το σημείο.
Ο φάρος του χωριού τέθηκε σε υπηρεσία στις 30 Απριλίου 1972.
Γεωγραφία
Το Πορτ Μπλαιρ συνδέεται με την ηπειρωτική Ινδία μέσω της εναέριας υπηρεσίας. Από το Πορτ Μπλαιρ, ο κόλπος Κάμπελ μπορεί να φταστεί με τις Υπηρεσίες Ελικόπτερων Παουάν Χανς. Οι διανησιωτικές βάρκες είναι επίσης διαθέσιμες, τα οποία συνήθως ταξιδεύουν μέσω των νήσων Λιτλ Ανταμάν, Καρ Νικομπάρ και Νανκόουρι καθ'οδόν προς τον Κόλπο Κάμπελ. Το MV Campbell Bay λειτουργεί επίσης μία φορά την εβδομάδα από το Πορτ Μπλαιρ (Κόλπος Φοίνιξ) προς το Κόλπο Κάμπελ.
Η κυβέρνηση θα κατασκευάσει δρόμο 21 χιλιομέτρων από το Σάστρι Ναγκάρ προς το Σημείο Ίντιρα μέσω μιας γέφυρας στο ποταμό Γκαλατία. Το συνολικό μήκος του δρόμου από το Σημείο Μηδέν προς το Σημείο Ίντιρα είναι 56 χλμ. και θα ολοκληρωθεί εντός των επόμενα ετών (γύρω στο 2017). Αυτή η περιοχή προστατεύεται από την Ινδική ακτοφυλακή.
Το εθνικό πάρκο Γκαλατία και ο φάρος είναι τα σημαντικά αξιοθέατα.
Διοίκηση
Το χωριό υπάγεται στη διοίκηση του παντσαγιάτ Λάξμι Ναγκάρ.
Δημογραφικά στοιχεία
Το χωριό έχασε πολλούς από τους κατοίκους του στο τσουνάμι του 2004. Σύμφωνα με την Ινδική απογραφή του 2011, το Σημείο Ίντιρα έχει μόνο 4 νοικοκυριά. Το αποτελεσματικό ποσοστό αλφαβητισμού (δηλαδή, το ποσοστό αλφαβητισμού του πληθυσμού εξαιρώντας τα παιδιά ηλικίας 6 ετών και κάτω) είναι 85.19%.
Παραπομπές
Κατηγορία:Πόλεις της Ινδίας
Νίκη Εύβοιας
Η Νίκη είναι πολύ μικρό ημιορεινό χωριό στην κεντρική Εύβοια και την Περιφερειακή Ενότητα Εύβοιας.
Γεωγραφικά στοιχεία
Η Νίκη βρίσκεται στα όρια με την βόρεια Εύβοια και προς τα παράλια του Αιγαίου πελάγους, σε υψόμετρο 351 μέτρα στους βορειοανατολικούς πρόποδες του βουνού Καλπακόβραχος (υψομ. 1.176 μ.). Απέχει 39 χλμ. ΒΑ. από τα Ψαχνά (έδρα του δήμου) και 50 χλμ. Β.-ΒΑ. από την Χαλκίδα. Αναφέρεται επίσημα ως ξεχωριστός οικισμός για πρώτη φορά το 1928 με την ονομασία Αρκουδοσουβάλα να απογράφεται στην τότε κοινότητα Τσεργών. Το 1940 το όνομά της διορθώνεται σε Ακροσουβάλα και το 1954 με το ΦΕΚ 188Α - 19/08/1954 μετονομάστηκε σε Νίκη. Σύμφωνα με το πρόγραμμα Καλλικράτης μαζί με την Γλυφάδα, την Αγριοσυκιά και τα Κοτσίκια αποτελούν την τοπική κοινότητα Γλυφάδας που υπάγεται στη δημοτική ενότητα Διρφύων του Δήμου Διρφύων - Μεσσαπίων και σύμφωνα με την απογραφή του 2011 απογράφονται 6 κάτοικοι.
Παραπομπές
Κατηγορία:Χωριά του νομού Εύβοιας Κατηγορία:Δήμος Διρφύων - Μεσσαπίων
10 Νοεμβρίου
9 Νοεμβρίου | 10 Νοεμβρίου | 11 Νοεμβρίου
Η 10η Νοεμβρίου είναι η 314η ημέρα του έτους κατά το Γρηγοριανό ημερολόγιο (315η σε δίσεκτα έτη). Υπολείπονται 51 ημέρες.
Ορθόδοξη Εκκλησία
Κατηγορία:Ημέρες του έτους
Ολυμπιακός Σ.Φ.Π. (πετοσφαίριση ανδρών)
Το τμήμα βόλεϊ ανδρών του Ολυμπιακού είναι ελληνική ομάδα πετοσφαίρισης και αποτελεί μέρος του Ολυμπιακού Σ.Φ. Πειραιώς. Επίσημο έτος ίδρυσης του τμήματος είναι το 1926 και αγωνίζεται με χρώματα το κόκκινο και το λευκό. Είναι η πιο επιτυχημένη ομάδα στην ιστορία της ελληνικής πετοσφαίρισης, καθώς έχει κατακτήσει 31 Πρωταθλήματα (εκ των οποίων τα 7 αήττητος), 16 Κύπελλα, 6 Λιγκ Καπ και 13 Νταμπλ. Κατέχει επίσης το μοναδικό ρεκόρ της κατάκτησης 8 συνεχόμενων Πρωταθλημάτων (1987–1994).
Ο Ολυμπιακός είναι ταυτόχρονα η πιο επιτυχημένη ομάδα στις ευρωπαϊκές και στις διεθνείς διοργανώσεις, καθώς είναι η μοναδική ομάδα της Ελλάδας που έχει κατακτήσει ευρωπαϊκούς τίτλους· τα Κύπελλα Κυπελλούχων Ευρώπης του 1996 και του 2005 καθώς και το Τσάλεντζ Καπ του 2023. Επίσης, το 1992 κατέκτησε την τρίτη θέση στον κόσμο στο Παγκόσμιο Κύπελλο Συλλόγων που διεξήχθη στο Τρεβίζο, μετά από νίκη με 3–0 επί της Μεσατζέρο Ραβένα. Κατατάσσεται ανάμεσα στις κορυφαίες ομάδες των ευρωπαϊκών κυπέλλων καθώς έχει συμμετάσχει σε 12 Φάιναλ Φορ ευρωπαϊκών διοργανώσεων, 7 στο Κύπελλο Πρωταθλητριών, 4 στο Κύπελλο Κυπελλούχων και 1 στο Ευρωπαϊκό Σούπερ Καπ, μετρώντας 8 ευρωπαϊκούς τελικούς (2 στο Κύπελλο Πρωταθλητριών το 1992 και το 2002, 4 στο Κύπελλο Κυπελλούχων το 1996, το 1997, το 1998 και το 2005 και 2 στο Τσάλεντζ Καπ το 2018 και το 2023) με 3 κατακτήσεις (1996, 2005, 2023). Ένα αξιοσημείωτο επίτευγμα είναι οι 7 συνεχόμενες συμμετοχές σε Φάιναλ Φορ Κυπέλλων Ευρώπης, 4 στο Πρωταθλητριών (1992, 1993, 1994, 1995) και 3 στο Κυπελλούχων (1996, 1997, 1998). Το σχετικό ρεκόρ κατέχει η ιταλική Μόντενα με 11 συνεχείς παρουσίες σε Φάιναλ Φορ.
Ίδρυση και πρώτες δεκαετίες (1926–1960)
thumb|right|200px|Η πρώτη ομάδα βόλεϊ του Ολυμπιακού το [[1926]]
Ο Ολυμπιακός Σ.Φ.Π. ίδρυσε τμήμα βόλεϊ ανδρών το 1926. Πρώτοι αθλητές των ερυθρολεύκων ήταν οι Γιώργος Ανδριανόπουλος, Βασίλης Ανδριανόπουλος, Ντίνος Ανδριανόπουλος, Λάλης Λεκκός, Λεωνίδας Καλογερόπουλος, Νίκος Καλούδης και Ηλίας Μπουρτεζίδης. Έφορος της ομάδας ήταν ο Σεβαστιανός Κασιμάτης.
Στη συνέχεια στον Ολυμπιακό αγωνίστηκαν οι Ε. Παπαδάκης, Μ. Κρικίδης, Ι. Βουλγαρίδης, Φ. Μπισέλας, Τ. Αθανασιάδης, Θ. Σινόπουλος και Α. Μπέρκος. Οι ίδιοι αυτοί αθλητές, οι οποίοι ήταν μαθητές της Γαλλικής Σχολής «Άγιος Παύλος», ξεκίνησαν το 1931 να δημιουργήσουν και το τμήμα μπάσκετ του συλλόγου.
Στην αρχή η συμμετοχή του τμήματος περιορίστηκε σε τοπικές διοργανώσεις, στις οποίες κατέκτησε τα Πρωτάθληματα Πειραιά το 1931 και 1932. Το 1936 το τμήμα σταματάει τη λειτουργία του, άλλα το 1939 παίρνει μέρος στο Πρωτάθλημα Αθηνών-Πειραιώς.
Την περίοδο 1947–48 η ομάδα επανεμφανίζεται, με αθλητές πλέον τους Γιάννη Σπανουδάκη, Μπάμπη Γερακαράκη, Α. Αργουδέλη, Χαλκούση και Μάντζο. Αργότερα, οικονομικά κυρίως προβλήματα θα αναστείλουν ξανά τη λειτουργία του τμήματος.
Ισχυροποίηση και εδραίωση στην κορυφή (1960–1987)
Η νεότερη ιστορία του τμήματος ανδρών ξεκίνησε το 1960 με πρώτο έφορο τον Γιάννη Κουτσουλέντη. Κατασκευάζεται γήπεδο παραπλεύρως του γηπέδου μπάσκετ στο Πασαλιμάνι, και με προπονητή τον Αρ. Κανελλόπουλο και παίκτες τους Τσαλαμανιό, Κορομπόκη, Τσέκο, Γατζία, Τσιγκρέλη, Λευτεριώτη, Αθανάσανα και Τσιγκουνάκη το 1962 προβιβάζεται στην Α΄ κατηγορία. Κατέκτησε το πρώτο Πανελλήνιο Πρωτάθλημά του, το 1968 στη Θεσσαλονίκη με έφορο τον Γ. Χουρδάκη, προπονητή τον Κώστα Αμπελά και παίκτες τους Τάσο Κουμπλή, Κυριάκο Παντελιά, Ανδρέα Λοράνδο, Θεοτόκη Μανουσαρίδη, Νίκο Κριτσοταλάκη, Δημήτρη Κεφάλα, Γιάννη Σταυρόπουλο, Κώστα Καραμήτσο, Σπύρο Λαμπάκη, Κώστα Τραπεζουντίδη, Φλώρο, Ντολγομπόλοφ, Ρέμπελο, Πάσαρη, Κωνσταντάρα, Τσιστράκη, Αγαπητό, Κολοκοτρώνη. Την επόμενη χρονιά (1969) ο Ολυμπιακός κατέκτησε το δεύτερο Πρωτάθλημα της ιστορίας του και πάλι με προπονητή τον Κώστα Αμπελά.
Η πρώτη ισχυρή ομάδα του Ολυμπιακού δημιουργήθηκε το 1973 με έφορο τον Βασίλη Σαραφίδη. Η ομάδα εκείνη κατέκτησε 7 Πρωταθλήματα Ελλάδας (1974, 1976, 1978, 1979, 1980, 1981, 1983), με παίκτες τους Τάσο Κουμπλή, Κυριάκο Παντελιά, Ανδρέα Λοράνδο, Στέφανο Πολύζο, Γιώργο Δερμάτη, Βασίλη Γαλάκο, Στέλιο Προσαλίκα, Γιάννη Λάιο, Αυγουστίνο Μίχαλο, Δημήτρη Χωριανό, Ηρακλή Δωριάδη και με προπονητές τους Δημήτρη Κεφάλα, Κυριάκο Παντελιά, Ντμίτρι Ζαχάριεφ. Παράλληλα, την περίοδο 1981–82 ο Ολυμπιακός γίνεται η πρώτη ελληνική ομάδα που φτάνει σε Φάιναλ Φορ του Κυπέλλου Πρωταθλητριών, κατακτώντας την 4η θέση.
Εποχή Λάιου (1987–1996): Η εγχώρια αυτοκρατορία και η ευρωπαϊκή καταξίωση (φιναλίστ Champions League, Κυπελλούχος Ευρώπης)
Η δεύτερη ισχυρή ομάδα δημιουργήθηκε το 1987 με προπονητή τον Γιάννη Λάιο και βασικό κορμό τους Μιχάλη Τριανταφυλλίδη, Σάκη Μουστακίδη, Γιάννη Φάκα, Κώστα Γκουντάκο, Ανδρέα Θεοδωρίδη, Γιώργο Ντράγκοβιτς, Σωτήρη Αμαριανάκη, Δημήτρη Καζάζη, Γιώργο Λυκούδη και Βασίλη Ξεροβάσιλα. Δημιούργησε ένα μοναδικό και ακατάρριπτο ρεκόρ στην ιστορία του ελληνικού βόλεϊ, κατακτώντας, από το 1987 μέχρι το 1994, 8 συνεχόμενα Πρωταθλήματα. Συγκεντρωτικά, οι παίκτες οι οποίοι αποτελούσαν τα ρόστερ του Ολυμπιακού και που υπό τις οδηγίες των Λάιου και Βλάντιμιρ Κόντρα οδήγησαν στην κατάκτηση των 8 συνεχόμενων Πρωταθλημάτων Ελλάδας ήταν οι: Τριανταφυλλίδης, Μουστακίδης, Φάκας, Γκουντάκος, Θεοδωρίδης, Ντράγκοβιτς, Αμαριανάκης, Καζάζης, Λυκούδης, Ξεροβάσιλας, Πολύζος, Τερζάκης, Γκούσταφσον, Ουρμπάνοβιτς, Βίλντε, Μπρντζόβιτς, Ρούνοφ, Μανουσαρίδης, Σκορτ, Παντελεάκος, Σταματόπουλος, Μητρόπουλος και Λοράνδος.
Ο Ολυμπιακός είχε ξεκινήσει ήδη από τη δεκαετία του '80 και του '90 να φέρνει στην Ελλάδα μεγάλα ονόματα του παγκοσμίου βόλεϊ, όπως ήταν ο Σουηδός Μπενγκτ Γκούσταφσον, ο Λετονός Ράιμοντς Βίλντε και ο Πολωνός Λέσεκ Ουρμπάνοβιτς.
Το 1992 ο Ολυμπιακός προκρίθηκε στο Φάιναλ Φορ του Κυπέλλου Πρωταθλητριών, που διεξήχθη το διήμερο 28 και 29 Φεβρουαρίου στο Στάδιο Ειρήνης και Φιλίας. Στον ημιτελικό πέτυχε μια εντυπωσιακή νίκη με 3–0 σετ κατά της πανίσχυρης κατόχου του τροπαίου, 13 φορές Πρωταθλήτριας Ευρώπης και κατόχου 7 τροπαίων εκείνη τη δεκαετία, ΤΣΣΚΑ Μόσχας. Στον τελικό της διοργάνωσης, που διεξήχθη στις 29 Φεβρουαρίου σ' ένα κατάμεστο από φιλάθλους του Ολυμπιακού Σ.Ε.Φ., αντιμετώπισε την Παγκόσμια Πρωταθλήτρια Μεσατζέρο Ραβένα των Ιταλών Φάμπιο Βούλο, Αντρέα Γκαρντίνι και των χρυσών Ολυμπιονικών του Λος Άντζελες και της Σεούλ, Αμερικανών Καρτς Κίραλι και Στιβ Τίμονς. Η ατυχία όμως χτυπά τον Ολυμπιακό, αφού στο ζέσταμα πριν τον αγώνα χάνει από τραυματισμό στη μέση το μεγάλο αστέρι της ομάδας Ράιμοντς Βίλντε. Η Ραβένα μετά από εκπληκτική εμφάνιση κερδίζει τον Ολυμπιακό με 3–0 σετ και κατακτά το Πρωτάθλημα Ευρώπης. Παρά ταύτα, η πρόκριση του Ολυμπιακού στον τελικό ήταν μια τεράστια επιτυχία και –μέχρι εκείνη τη στιγμή– η μεγαλύτερη διάκριση ελληνικής ομάδας στην Ευρώπη.
Εποχή Μοντάλι (1996–1998): Ανανέωση και Νταμπλ το 1998
Το 1996 η διοίκηση του συλλόγου προσέλαβε έναν από τους καλύτερους προπονητές στον κόσμο, τον Ιταλό Τζαν Πάολο Μοντάλι, προκειμένου να οργανώσει την ομάδα στα ευρωπαϊκά πρότυπα και να προχωρήσει σε ανανέωση. Με Έλληνες παίκτες τους Μάριο Γκιούρδα, Αντώνη Τσακιρόπουλο, Κώστα Χριστοφιδέλη, Βασίλη Κουρνέτα, Γιώργο Ντράγκοβιτς, Ανδρέα Θεοδωρίδη, Μάνο Ξενάκη και με την προσθήκη σπουδαίων και διακεκριμένων ξένων παικτών όπως ο ο Αμερικανός Τζεφ Στοκ, ο Ουκρανός Ιγκόρ Ποπόφ, ο Ολλανδός Χενκ Γιαν Χελντ, ο Βούλγαρος Ιβάιλο Γκαβρίλοφ και ο Ιταλός Πάολο Μέρλο ο Ολυμπιακός θα κατακτήσει δύο Κύπελλα (1997, 1998) και θα στεφτεί Πρωταθλητής Ελλάδος το 1998, με νίκη 3–1 σετ στην Ορεστιάδα επί της τοπικής ομάδας, στον πέμπτο και τελευταίο τελικό των πλέϊ οφ, πανηγυρίζοντας ταυτόχρονα και το Νταμπλ. Ο Ολυμπιακός, με τον Μοντάλι, έφερε τον μοντέρνο τρόπο ανάπτυξης και οργάνωσης σε όλες τις ελληνικές ομάδες.
Τον Οκτώβριο του 1996 ο Ολυμπιακός του Μοντάλι συμμετείχε ως Κυπελλούχος Ευρώπης στο Φάιναλ Φορ του Ευρωπαϊκoύ Σούπερ Καπ στο Μόναχο, μαζί με τις ιταλικές Νταϊτόνα Μόντενα (Πρωταθλήτρια Ευρώπης), Άλπιτουρ Τράκο Κούνεο (Κάτοχο Κυπέλλου CEV) και τη γερμανική ASV Ντάχαου (Φιναλίστ Κυπέλλου Πρωταθλητριών), όπου και κατέλαβε την τέταρτη θέση. Ήταν η πρώτη και μοναδική συμμετοχή ελληνικής ομάδας στον θεσμό του Ευρωπαϊκού Σούπερ Καπ.
Κυριαρχία στην Ελλάδα και δεύτερος τελικός Τσάμπιονς Λιγκ (1998–2004)
thumb|right|140px|Ο Γιάνε Χάκινεν thumb|left|120px|Ο Λιούμπομιρ Τράβιτσα
Μετά τον Μοντάλι, πέρασαν από τον πάγκο του Ολυμπιακού, μεγάλες μορφές του παγκοσμίου βόλεϊ, όπως ο Σέρβος προπονητής Ζόραν Γκάετς, ο Ιταλός πολυνίκης στα Ευρωπαϊκά κύπελλα Ντανιέλε Ρίτσι και ο Σέρβος Λιούμπομιρ Τράβιτσα. Επίσης, την ίδια περίοδο αποκτήθηκαν μεγάλοι ξένοι παίχτες όπως οi Σέρβοι Γκόραν Βούγιεβιτς και Βάσα Μίγιτς, ο Φινλανδός Γιάνε Χάκινεν, ο Βενεζουελάνος Ερνάντο Γκόμεζ και οι Βούλγαροι Πλάμεν Κονσταντίνοφ και Νικολάι Ζελιάσκοφ. Έτσι θα έρθουν οι κατακτήσεις τεσσάρων Πρωταθλημάτων (1999, 2000, 2001, 2003) και δύο Κυπέλλων (1999, 2001) για τον σύλλογο. Το Νταμπλ του 1999 κατακτήθηκε με προπονητή τον Γκάετς και εκείνο του 2001 με τον Ρίτσι. Επίσης, η ομάδα πήρε και το Σούπερ καπ το 2000, νικώντας με 3–1 σετ τον Ηρακλή στη Θεσσαλονίκη. Οι παίκτες που αποτελούσαν τα ρόστερ του Ολυμπιακού και έφτασαν στην κατάκτηση των τριών συνεχόμενων πρωταθλημάτων Ελλάδος (1999-2001) ήταν οι: Χριστοφιδέλης, Γκιούρδας, Μηνούδης, Ουτζής, Κουρνέτας, Ζελιάσκοφ, Τσακιρόπουλος, Ντράγκοβιτς, Ξενάκης, Θεοδωρίδης, Βούγιεβιτς, Μπόσκαν, Καλαϊτζίδης, Ψάρρας Αθ., Ρόχας, Κυριαζής, Γκόμεζ, Τερζής, Δεληκώστας, Χάκινεν, Μπατιστάτος και Μίγιτς.
Την περίοδο 2001–02 ο Ολυμπιακός του Ντανιέλε Ρίτσι θα πραγματοποιήσει μια εκπληκτική πορεία στο Τσάμπιονς Λιγκ, φτάνοντας στο Φάιναλ Φορ του Οπόλε της Πολωνίας. Εκεί αντιμετώπισε στον ημιτελικό την πολωνική Μόστοσταλ την οποία κέρδισε με 3–1 σετ και προκρίθηκε στον τελικό της διοργάνωσης. Η νίκη όμως αποδείχτηκε πύρρειος λόγω του τραυματισμού του Μάριου Γκιούρδα (διάστρεμμα) που του στέρησε τη συμμετοχή στον τελικό απέναντι στην ιταλική Λούμπε Μπάνκα Ματσεράτα, η οποία είχε αποκλείσει στον άλλο ημιτελικό τον Ηρακλή Θεσσαλονίκης. Τελικά μετά από σκληρό ματς το οποίο κρίθηκε στις λεπτομέρειες (με το σκορ στο 1–1, το τρίτο κρισιμο σετ πήγε στη Ματσεράτα με 29–27) η Ματσεράτα, εκμεταλλευόμενη και την απουσία του Γκιούρδα, θα νικήσει με 3–1 σετ και θα στεφθεί Πρωταθλήτρια Ευρώπης. Ήταν η δεύτερη συμμετοχή του Ολυμπιακού στον τελικό της κορυφαίας διασυλλογικής διοργάνωσης. Το 2003, ο Ολυμπιακός επανήλθε στην κορυφή της Ελλάδας κατακτώντας το εγχώριο πρωτάθλημα μετά από διάστημα ενός χρόνου. Οι παίκτες που αποτελούσαν το ρόστερ της πρωταθλήτριας ομάδας του 2003 ήταν οι: Χριστοφιδέλης, Γκιούρδας, Κυριαζής, Μηνούδης, Κουρνέτας, Χαλντέιν, Δεληκώστας, Τσακιρόπουλος, Γκόμεζ, Ξενάκης και Κονσταντίνοφ.
Το δεύτερο Ευρωπαϊκό Κύπελλο και μια 15ετία γεμάτη τίτλους (2005–2020)
Την περίοδο 2004–05 προσελήφθη ο Αργεντίνος προπονητής Κλαούντιο Κουέγιο και η ομάδα αποκτά τον παγκόσμιας κλάσης διαγώνιο και αρχηγό της Εθνικής Αργεντινής Μάρκος Μιλίνκοβιτς. Ο Ολυμπιακός με ηγέτη τον Μιλίνκοβιτς (ανακηρύχθηκε πολυτιμότερος παίκτης της διοργάνωσης), επικράτησε στο κατάμεστο ΣΕΦ της ολλανδικής Όρτεκ Νεσελάντε με 3–0 σετ (25–23, 25–18, 25–23) στον τελικό του Φάιναλ Φορ του Κυπέλλου Κυπελλούχων (Τοπ Τιμς Καπ) και κατέκτησε τον δεύτερο ευρωπαϊκό του τίτλο μέσα σε αποθέωση.
Τις επόμενες χρονιές αποκτήθηκαν σημαντικοί ξένοι παίκτες, μεταξύ των οποίων ο καλύτερος αθλητής βόλεϊ του 20ού αιώνα, ο Ιταλός Λορέντζο Μπερνάρντι. Άλλοι διακεκριμένοι πετοσφαιριστές που αποκτήθηκαν από την ομάδα του Πειραιά την τετραετία 2005-08 ήταν ο Γερμανός Κρίστιαν Πάμπελ, οι Αμερικανοί Ντόναλντ Σούτζο και Ριντ Πρίντι, ο Κροάτης Τόμισλαβ Σόσκοβιτς, οι Βούλγαροι Χρίστο Τσβετάνοφ και Μπόμπαν Γιορντάνοφ, ο Αργεντίνος Πάμπλο Μεάνα, ο Σέρβος Βέλικο Πέτκοβιτς καθώς επίσης και ο Ιβάν Μάρκεζ από τη Βενεζουέλα.
Το 2009 η ομάδα επέστρεψε στην κορυφή, κατακτώντας το Νταμπλ με προπονητή τον Σουηδό Άντερς Κρίστιανσον και αιχμή του δόρατος έναν από τους καλύτερους διαγώνιους στον κόσμο, τον Σέρβο Ιβάν Μίλκοβιτς. Στο Πρωτάθλημα, με μειονέκτημα έδρας παίρνει τον τίτλο επί του Παναθηναϊκού με 3–1 νίκες, ενώ και στο Κύπελλο επικρατεί των πρασίνων στον τελικό με 3–2 σετ. Η ομάδα που οδήγησε τον Ολυμπιακό στην κορυφή της Ελλάδος το 2009 μετά από πέντε χρόνια αποτελείτο από τους: Χριστοφιδέλη, Ριβέρα, Σουλτανόπουλο, Ρεζκ, Τσέργα, Κουρνέτα, Κουζούνη, Καραγιάννη, Χοφ, Καρυπίδη, Ρουμελιώτη, Τζούριτς, Μάρκεζ, Μίλκοβιτς, Ούρναουτ και Παπαδημητρίου.